Biogradski "Gardaland" otvara se udrugoj polovici lipnja - zabavni park kod Biograda na moru s čak 22 atrakcije polako ali sigurno sprema se za spektakularno otvorenje

Investitor projekta vrijednog 15 milijuna eura je "Mirnovec pirotehnika" koji već u prvoj godini rada očekuje čak 180 tisuća posjetitelja te najavljuje otvaranje 70-tak radnih mjesta.

U Biogradu na Moru na 45.000 četvornih metara u tijeku je izgradnja Mirnovec parka, najveće investicije u industriji zabave u zemlji, vrijedne 15 milijuna eura. Investitor prvog ovakvog projekta na domaćem tržištu zabavnih sadržaja regionalni je lider na području filmskih i zabavnih efekata, Mirnovec pirotehnika iz Samobora.

Posjetiteljima parka na raspolaganju će biti 26 atrakcija podijeljenih u tri cjeline: Gusarski grad, Divlji zapad i Svemir. Svaka tematska cjelina kombinacija je atrakcija i igara sa sadržajima namijenjenima djeci, tinejdžerima i obiteljima. Doživljaj boravka u parku upotpunit će raznovrsna ponuda hrane i pića, zabavne igre, suvenirnice, događanja i koncerti.

Cijena ulaznice trebala bi se kretati između 150 i 200 kuna. U pripremi je cijeli set mogućnosti nabave karata po povoljnijoj cijeni poput sezonske ulaznice, popusta za ranoranioce ili u posezoni.

Kartu će biti jeftinije kupiti online, a djeca će na rođendan imati besplatan ulazak. Bit će i popusta na grupni posjet, paketa za školske izlete i posebne ponude za korporativne evente i team buildinge, a bit će i VIP passeva za brzinski obilazak parka.

- Naš je plan već u prvoj godini poslovanja privući u park 180.000 posjetitelja. Otvaranjem 70-ak novih radnih mjesta park će generirati prihode i dodatna zapošljavanja u pratećim djelatnostima kao što su smještajni kapaciteti u okolici, dobavljači iz segmenta ugostiteljstva i prodaje suvenira do angažmana domaće zabavljačke scene.

Kao prvi tematsko-zabavni park na domaćem tržištu doprinijet ćemo ponudi vanpansionske ponude i povećanju konkurentnost Biograda i Zadarske županije na turističkoj karti Hrvatske, kažu iz Mirnovca.

Pripremite se za lipanj 2017.!